भारत ने सर्वदलीय बैठक के माध्यम से प्रधानमंत्री ने जो बयान दिया है, वह एक दम सही और ठोस तौर पर उठाया गया कदम माना जा सकता है। भारत के किसी भी प्रधानमंत्री ने देशवासियों की भावनाओं का आदर करते हुए जिस मजबूती के साथ पाकिस्तान को जवाब दिया है। वैसा देश की जनता हमेशा चाहती थी, लेकिन सरकारों ने हमेशा ही लापरवाही पूर्ण रवैया अपनाया और कश्मीर में पाकिस्तान की आतंकी रुपी मनमानी लगातार चलती रही। प्रधानमंत्री पे साफ शब्दों में कहा है कि पाक अधिकृत कश्मीर भी भारत का हिस्सा है और अब इस समस्या के हल के लिए वहां के लोगों से भी बात करना जरूरी है। पीओके में जिस तरह ज्यादतियों की खबरें हाल के वर्षों में लगातार आती रही हैं, उससे पता चलता है कि वहां पाकिस्तान से आजादी की मांग करने वालों की आवाज को कितनी क्रूरता के साथ दबाया जाता रहा है। कुछ महीने पहले जब लोग अपने हकों के लिए सड़कों पर उतरे, तब पाकिस्तानी सेना और सुरक्षाबलों ने उन पर प्रहार कर दबाने की चेष्टा की ताकि दुनिया को पता ही नहीं चल सके कि वहां क्या हो रहा है। इतना ही नहीं पाकिस्तान के राजनेता और आतंकवादी एक ही भाषा बोलते दिखाई देते हैं। जिससे यह साफ़ पता चलता है क़ि दोनों के सोच में गहरी समानता है।